OBSERVATIONES ZOOLOGICAE. 
58 
ad apicem nasi tres lineae. Ab uno angulo oris ad alterum duae lineae. Ab 
extremitate incisorum superiorum ad extremitatem nasi duae lineae cum di- 
midia. Pedum anteriorum extensorum distantia unius extremitatis ab altera 
duorum pollicum, unius lineae. Posteriorium duorum pollicum, novem linearum. 
Color flavicante gryseus. Abdomen album. 
Maxilla superior subelongata , labium superius fissum. 
Dentes pallide flavicantes. My st acum ordines septem erecti. Auriculae 
eminentes , orbiculares , vestitae. 
Digiti palmarum qua tuor cum tuberculo pollicari ; plantarum quinque. 
Ungues brevissimi. 
Cauda sensim attenuata , unicolor , squamoso-verticillata , subpilosa , 
subtus paulo magis, lateribus subtusque subcompressa , subtus sulco obscuro 
exarata. 
Idem postea missus Ao. 3 . (179$ d. 26 Septembris) Schillersdorfio prope 
Buxovillam a Schroedero pastore, sedulo naturae indagatore, et oecono- 
miae studioso sagaci, qui scripsit eum in vitro se posuisse, ubi noctu inse- 
quente quinque catulos peperit , quorum unum voravit : ceteri mortui reperti 
sunt: mater quoque paulo post mortua, sine dubio quod cum caperetur, 
durius paulo tractata erat. 
In Schreberi opere descriptus et pictus, p. 661. Tab. CLXXXIII. B. 
An forte mus agrestis minor ? Pennant. Zool. Brit. Spec. V. p. 44. 
edit. Murrianae. Sine figura. 
Species est nondum descripta ex comitatu Hantoniae (Hampshire) Pen- 
nanto missa , ubi magno numero praecipue messis tempore reperiuntur. Nidos 
rotundos e culmis supra terram inter segetes , nonnunquam inter cardueta 
struunt. Haec vero conveniunt muri avenario •( Haber-Maeusse ) VUolJJii. 
Pariunt octo pullos. Nunquam domos intrant , sed saepe fit ut in fru- 
menti manipulis in horrea portentur ; nam centum saepe in unico acervo 
reperti sunt , quando frumentorum cumuli ex agris in granaria invehebantur. 
Reliqui sub terra per hyemem latent , ubi profunda habitacula fodientes 
nidum sibi ex sicco gramine construunt. 
Hoc animalculum inter britannica quadrupedia minimum est. Corporis 
longitudo ab extremo rostro ad caudae exortum duorum pollicum cum 
dimidio est , cauda duorum. Pondus sexta pars unciae. Multo exilior est, 
quam mus sylvaticus major cauda longa. Oculi non ita prominentes ; auricu- 
lae glabrae in furura seu pilis pene occultatae. Cauda pilis rarioribus vestita : 
